CELEX: 52012DP0358
Language: da
Date: 2012-10-23 00:00:00
Title: Anmodning om ophævelse af Martin Ehrenhausers immunitet Europa-Parlamentets afgørelse af 23. oktober 2012 om anmodning om ophævelse af Martin Ehrenhausers immunitet (2012/2152(IMM))

7.3.2014   
            
            
               DA
            
            
               Den Europæiske Unions Tidende
            
            
               CE 68/61
            
         Tirsdag den 23. oktober 2012Anmodning om ophævelse af Martin Ehrenhausers immunitet
   P7_TA(2012)0358
   Europa-Parlamentets afgørelse af 23. oktober 2012 om anmodning om ophævelse af Martin Ehrenhausers immunitet (2012/2152(IMM))
   2014/C 68 E/08
   
      Europa-Parlamentet,
   
               —
            
            
               der henviser til anmodning om ophævelse af Martin Ehrenhausers immunitet, som er fremsendt af statsadvokaten i Wien den 21. marts 2012 i forbindelse med en undersøgelse, og hvorom der blev givet meddelelse på plenarmødet den 2. juli 2012,
            
         
               —
            
            
               der har hørt Martin Ehrenhauser, jf. forretningsordenens artikel 7, stk. 3,
            
         
               —
            
            
               der henviser til artikel 9 i protokol nr. 7 vedrørende Den Europæiske Unions privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,
            
         
               —
            
            
               der henviser til artikel 57 i Østrigs forfatningslov (Bundesverfassungsgesetz),
            
         
               —
            
            
               der henviser til Den Europæiske Unions Domstols domme af 12. maj 1964, 10. juli 1986, 15. og 21. oktober 2008, 19. marts 2010 og 6. september 2011 (1),
            
         
               —
            
            
               der henviser til forretningsordenens artikel 6, stk. 2, og artikel 7,
            
         
               —
            
            
               der henviser til betænkning fra Retsudvalget (A7-0332/2012),
            
         
               A.
            
            
               der henviser til, at statsadvokaten i Wien har anmodet om ophævelse af immuniteten for Martin Ehrenhauser, der er medlem af Europa-Parlamentet, for at give de østrigske myndigheder mulighed for at indlede undersøgelser og en strafferetlig forfølgelse mod Martin Ehrenhauser;
            
         
               B.
            
            
               der henviser til, at anmodningen om ophævelse af Martin Ehrenhausers immunitet er baseret på formodninger om lovovertrædelser i forbindelse med ulovlig adgang til et computersystem, jf. den østrigske straffelovs § 118a, tilsidesættelse af telekommunikationshemmeligheden, jf. den østrigske straffelovs § 119a, ulovlig erhvervelse af data, jf. den østrigske straffelovs § 119a, og mistanke om misbrug af en lydoptagelses- eller aflytningsanordning, jf. den østrigske straffelovs § 120, stk. 2, samt overtrædelse af § 51 i databeskyttelsesloven fra 2000;
            
         
               C.
            
            
               der henviser til, at medlemmer af Europa-Parlamentet i henhold til artikel 9 i protokollen vedrørende Den Europæiske Unions privilegier og immuniteter på deres eget lands område nyder de immuniteter, der tilstås medlemmerne af deres lands lovgivende forsamling;
            
         
               D.
            
            
               der henviser til, at medlemmer af Nationalrådet i henhold til artikel 57, stk. 2, i den østrigske forfatningslov - medmindre de gribes på fersk gerning i at begå en forbrydelse - kun kan anholdes på grund af en strafbar handling med Nationalrådets samtykke, og at husundersøgelser hos medlemmer af Nationalrådet ligeledes kræver Nationalrådets samtykke; der henviser til, at det endvidere fastsættes i artikel 57, stk. 3, i forfatningsloven, at medlemmer af Nationalrådet kun kan retsforfølges for en strafbar handling uden Nationalrådets samtykke, hvis den pågældende handling ikke står i åbenlys forbindelse med det pågældende medlems politiske virksomhed, og at myndighederne ifølge denne bestemmelse på begæring af det pågældende medlem eller en tredjedel af medlemmerne af det kompetente, stående udvalg skal indhente en afgørelse fra Nationalrådet om eksistensen af en sådan forbindelse;
            
         
               E.
            
            
               der henviser til, at Martin Ehrenhausers immunitet derfor skal ophæves, hvis der skal foretages undersøgelser mod ham;
            
         
               F.
            
            
               der henviser til, at Martin Ehrenhauser er blevet hørt af Europa-Parlamentets Retsudvalg, og at han i den forbindelse udtalte, at han er af den opfattelse, at hans immunitet bør ophæves;
            
         
               G.
            
            
               der henviser til, at Den Europæiske Unions Domstol har fastslået, at privilegierne og immuniteterne, "selv om [de] udelukkende er indrømmet i Fællesskabernes interesse, […] udtrykkeligt [er] tillagt tjenestemændene og de øvrige ansatte ved Fællesskabets institutioner samt Parlamentets medlemmer", og at "protokollen [derfor] skaber […] en subjektiv ret til fordel for disse personer" (2);
            
         
               H.
            
            
               der henviser til, at artikel 9 i protokollen vedrørende Den Europæiske Unions privilegier og immuniteter og artikel 57 i den østrigske forfatningslov ikke er til hinder for ophævelse af Martin Ehrenhausers immunitet;
            
         
               1.
            
            
               vedtager at ophæve Martin Ehrenhausers immunitet;
            
         
               2.
            
            
               pålægger sin formand straks at sende denne afgørelse og det kompetente udvalgs betænkning til de relevante myndigheder i Republikken Østrig og til Martin Ehrenhauser.
            
         
      (1)  Sag 101/63, Wagner mod Fohrmann og Krier, Sml. 1964, 195; Sag 149/85 Wybot mod Faure m.fl., Sml. 1986, 2391; Sag T-345/05 Mote mod Parlamentet, Sml. 2008, II-2849; forenede sager C-200/07 og C-201/07 Marra mod De Gregorio og Clemente, Sml. 2008, I-7929; Sag T-42/06 Gollnisch mod Parlamentet, Sml. 2010, II-01135 og Sag C-163/10 Patriciello (endnu ikke trykt i Samling af Afgørelser).
   
      (2)  Sag T-345/05 Mote mod Parlamentet, [2008] Sml. II-2849, præmis 28.